Սիրելի՛ շրջանավարտներ,

Շնորհավորում եմ ձեզ` ձեր կյանքի ամենահիշարժան օրերից մեկի՝ դպրոցական վերջին զանգի կապակցությամբ:

Օր, որի հետ կապված հիշողությունները ձեզ ուղեկցելու են ամբողջ կյանքի ընթացքում:

Դուք այսօր ձեր առաջին քայլն եք կատարում դեպի մեծ կյանքի ճանապարհ։

Վստահ եմ, որ դուք ձեր այդ քայլով պահպանելու և նոր որակներ եք հաղորդելու մեր ազգային այն արժեքներին, որոնք դարեդար անցնելով` ձեր ծնողների և ուսուցիչների շնորհիվ փոխանցվել են ձեզ՝ դրանք ավելի հարստացված տեսնելու հավատով։

Հավատացեք, որ մենք՝ ավագներս, ոգևորվում ենք ձեր յուրաքանչյուր հաջողությամբ և համոզված ենք, որ դուք բավարար ուժ ու կամք ունեք հաղթահարելու ցանկացած դժվարություն և ձեր ներդրումն եք ունենալու մեր համայնքի և երկրի բարօրության ու շենացման գործում։

Կրկին շնորհավորելով դպրոցն ավարտելու կապակցությամբ, ուզում եմ միշտ հիշեք, որ գիտելիքների, կյանքի ճշմարիտ դասերի, մեծ ու փոքր հաջողությունների համար բոլորս առաջին հերթին պարտական ենք մեր մանկավարժներին։ Ուստի, խորին հարգանքով իմ շնորհակալության խոսքն եմ ուղղում նրանց՝ իրենց հայրենանվեր աշխատանքի համար: Համոզված եմ, որ դուք իրականություն կդարձնեք ձեր մանկավարժների և ծնողների կողմից ձեր հետ կապած բոլոր հույսերն ու երազանքները։

Բարի՛ երթ ձեզ, երջանկություն և նորանոր բարձունքների նվաճում եմ մաղթում` իմ պատանի բարեկամներ։